Lohdutus (Luoma)
Mitä minä houraan houkkio poika
 ja teen sitä tummaa tupaa,
 onhan tää maailma suuri ja sorja
 ja elämä se onnea lupaa!

 Mitäs minä itken ihmisen lapsi,
 jotta on koukussa kaula,
 onhan se onni niin hento ja hauras,
 ku tuohi ja kuivunut taula.

 Onhan se maailma kaikkialla
 yhtä oikukasta,
 onhan mieroa kiertämässä
 niin monta muutakin lasta.

 – Älä sinä houraa houkkio poika,
 elämältä etsi sä hupaa;
 aika on pitkä ja maailma suuri
 ja elämä se onnea lupaa!